32003D0542
L 185/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 юли 2003 година
за изменение на Решение 2000/96/ЕО по отношение на работата на целевите мрежи за наблюдение
(нотифицирано под номер С(2003) 2522)
(текст от значение за ЕИП)
(2003/542/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение № 2119/98/ЕО на Европейския парламент и на Съвета от 24 септември 1998 г. за създаване на мрежа за епидемиологично наблюдение и контрол на заразните болести в Общността (1), и по-специално член 3, букви a), б), в) и г) от него,
като има предвид, че:
(1)
В Решение № 2000/96/ЕО на Комисията от 22 декември 1999 г. относно заразните болести, които постепенно се обхващат от мрежата на Общността съгласно Решение № 2119/98/ЕO на Европейския парламент и на Съвета (2) се изброяват заразните болести и специалните здравни въпроси, които последователно трябва да бъдат обхванати чрез епидемиологично наблюдение.
(2)
Необходимо е да се конкретизират онези заразни болести и специални здравни въпроси, за които вече са създадени целеви мрежи за наблюдение, за да се осигури ефективното функциониране на тези мрежи, и че определените за целта структури/органи осъзнават своите отговорности.
(3)
Всяка държава-членка определя точките за контакт, които могат да бъдат институции, служби, отдели или други органи, за да се осигури редовното и своевременно информиране на общностната мрежа за събития, данни, статистика и информация по отношение на заразните болести и специалните здравни въпроси, обхванати от целевите мрежи за наблюдение. Една от тези точки за контакт или друг съответстващ орган действа като координираща структура.
(4)
Работните процедури на целевите мрежи за наблюдение следва да се съобщят на общностната мрежа, за да се подобри съпоставимостта и съвместимостта на данните.
(5)
Предвидените в настоящото решение мерки са в съответствие със становището на Комитета, създаден съгласно член 7 от Решение № 2119/98/ЕО,
ПРИЕ НАСТОЯЩОТО РЕШЕНИЕ:
Член 1
Решение 2000/96/ЕО се изменя, както следва:
1.
Сегашният текст в член 4 става параграф 1 и се добавя следният параграф 2:
„2. Заразните болести и специалните здравни въпроси, за които са създадени целеви мрежи за наблюдение, са отбелязани със звездичка в приложение I.
Чрез предназначените за целта свои структури и/или органи държавите-членки определят точка за контакт за всяка целева мрежа за наблюдение, на която се делегира правото да бъде техен национален представител, за да предоставя данни и информация в съответствие с членове 3 и 4 от Решение № 2119/98/ЕО.
Всяка целева мрежа за наблюдение, която събира съответните данни и информация, свързани с надзора, осигурява координация със своята структура и ги съобщава незабавно на общностната мрежа.
Целевата мрежа за надзор предоставя на общностната мрежа и своите работни процедури, отнасящи се поне до темите, изброени в приложение III.“
2.
Приложенията към Решение 2000/96/ЕО се изменят, както е предвидено в приложението към настоящото решение.
Член 2
Адресати на настоящото решение са държавите членки.
Съставено в Брюксел на 17 юли 2003 година.